Diari Oficial de la Generalitat Valenciana


Sumari del DOGV 6477, del 10-03-2011 (2011/2251)

Notificació de la sentència dictada en el judici verbal de desnonament per falta de pagament número 2256/2010.
--------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2251


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament número 2256/2010. [2011/2251]  
Verbal desnonament falta pagament 002256/2010  
Demandant: Miguel Bernat Cortés.  
Procuradora: Ana Serrano Calduch.  
Demandat: Abderramane Zekkari.  
Alexandre Ros Ros, secretari d'aquesta ciutat i partit, faig saber:  
Que en el judici a què es fa referència més amunt s'ha dictat la sentència, de data 16 de febrer de 2011, que té l'encapçalament i la dispositiva que, literalment, són com segueix:  
«Sentència número 35/2011  
Castelló de la Plana, 16 de febrer de 2011  
Víctor Calatayud Chollet, jutge del Jutjat de Primera Instància número 4 de Castelló de la Plana, he vist aquestes actuacions de judici verbal per desnonament i reclamació de rendes, promogudes per la procuradora Ana Serrano Calduch, en nom i representació de Miguel Bernat Cortés, contra Abderramane Zekkari (en rebel·lia), d'acord amb els següents:  
/.../  
Dispositiva  
Estime íntegrament la demanda interposada per la procuradora Ana Serrano Calduch, en nom i representació de Miguel Bernat Cortes, contra Abderramane Zekkari:  
1. Declare resolt per no haver pagat les rendes i quantitats assimilades el contracte d'arrendament que lligava les parts i que tenia per objecte l'immoble situat a Benicàssim, carrer Fondo, número 2, baixos, C.  
2. Condemne el demandat a sotmetre's a aquesta resolució i deixar lliure, vacu i a disposició de la part actora l'immoble a què es fa referència, i s'ha assenyalat a aquest efecte el dia 16 de març de 2011, a les 11.10 hores, perquè se'n procedisca al llançament, que tindrà lloc sense més tràmit, és a dir, sense necessitat que se sol·licite per la part actora l'execució del pronunciament de la sentència relatiu al llançament.  
3. Condemne la part demandada a pagar a l'actora:  
a) Nou-cents setanta-cinc euros (975 €), en concepte de rendes impagades fins a la data de presentació de la demanda.  
b) Mil tres-cents euros (1.300 €), IVA inclòs, en concepte de rendes vençudes des de la interposició de la demanda fins a la data d'aquesta resolució.  
c) Les rendes que vencen i les quantitats assimilades que s'hi produïsquen, fins al lliurament de la possessió de la finca, prenent-se, com a base de la liquidació de les rendes futures, l'import de l'última mensualitat reclamada quan va presentar la demanda, que va ser de 325 euros.  
d) Més els interessos vençuts i que venceran segons els termes establits en el fonament de dret sisé d'aquesta resolució.  
4. Condemne la part demandada a pagar les costes processals causades.  
Notifiqueu aquesta resolució a les parts en els termes disposats i advertiu-los que s'hi pot interposar un recurs d'apel·lació, que s'ha de preparar mitjançant un escrit adreçat a aquest Jutjat, dins del termini de cinc dies hàbils des que es notifique la resolució i amb els requisits de l'article 457 de la Llei d'Enjudiciament Civil; caldrà constituir el dipòsit exigit per la disposició addicional 15a de la Llei Orgànica del Poder Judicial, introduïda por la Llei Orgànica 1/2009, de 3 de novembre.  
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme».  
La sentència anterior ha sigut llegida i publicada pel jutge que la subscriu, mentre estava constituït en audiència pública, en el dia de la seua data; de la qual cosa, hui, en done fe.  
Atés que es desconeix el domicili o la residència actuals de la part demandada Abderramane Zekkari, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la sentència a què es fa referència.  
Castelló de la Plana, 17 de febrer de 2011.- El secretari: Alexandre Ros Ros.